**Doină [ultimul Amin]**

*Ovidiu Oana-pârâu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fă-mi Tu, Doamne, codrul casă

'coperiş cu frunză deasă

voaluri fie-mi numai norii

muc de de lumânare zorii

larmă fie-mi ciripitul

orlogiu, infinitul

calea mea să fie vântul

numai foşnete cuvântul

Celui toate ştiutor

gazdă când mi-o fi să mor

privegheri de paparude

năsălii de vreascuri ude

un prohod de licurici

şi linţoliu şi furnici

bocet boncălit de cerbi

lacrimi roua de prin ierbi

când m-or scrie în lumină

pomi pe scoarţă cu răşină

'n veşnicia de senin

şoptiţi ultimul amin

02.02.2015

Volumul DOINA DORUL DUMNEZEU

Editura CORESI 2017